Blaze7451/Wiki-th-20250601 huggingface dataset:
โรมัน

โรมัน อาจหมายถึง 
ประวัติศาสตร์- โรมโบราณ (ก่อนคริสต์ศตวรรษที่ 9 – ก่อนคริสต์ศตวรรษที่ 5)
** ราชอาณาจักรโรมัน (753 ก่อน ค.ศ. ถึง 509 ก่อน ค.ศ.)
** สาธารณรัฐโรมัน (509 ก่อน ค.ศ. ถึง 44 ก่อน ค.ศ.) 
** จักรวรรดิโรมัน/จักรวรรดิโรมันตะวันตก (44 ก่อน ค.ศ. ถึง ค.ศ. 476)
** ชาวโรมัน - จักรวรรดิไบแซนไทน์ (ค.ศ. 330 ถึง ค.ศ. 1453) หรือ จักรวรรดิโรมันตะวันออก ก็เรียก- จักรวรรดิโรมันอันศักดิ์สิทธิ์ (ค.ศ. 900 ถึง ค.ศ. 1806) กลุ่มอาณาจักรในบริเวณตอนกลางของยุโรปที่พูดภาษาเยอรมันและมารวมตัวกันก่อตั้งเป็นจักรวรรดิ  
** พระมหากษัตริย์แห่งชนโรมัน (King of the Romans)
ภูมิศาสตร์- โรม เมืองหลวงของอิตาลี- โรมัน, บัลแกเรีย เทศบาลเมืองใกล้เมืองปราเวทส์- โรมัน, โรมาเนีย เมืองแห่งหนึ่งในโรมาเนีย- เซนต์โรมัน ในโมนาโก- ถนนโรมัน
 คริสต์ศาสนา- ศาสนจักรโรมันคาทอลิก หรือ นิกายโรมันคาทอลิก ก็เรียก - หนังสือมิสซาจารีตโรมัน หนังสือบทสวดและอ่านสำหรับพิธีมิสซาของนิกายโรมันคาทอลิก
ตัวพิมพ์- ตัวพิมพ์โรมัน (roman type) ชุดตัวอักษรละตินแบบตัวตรง ต่างจากตัวเอน (italic)- ไทมส์นิวโรมัน (Times New Roman) ชื่อฟอนต์ตัวอักษรละติน
วรรณคดี- โรมัน (roman) ใช้หมายถึงนวนิยายในภาษาหลายภาษาของยุโรป ในภาษาเหล่านั้นคำว่า novel จะหมายถึงนวนิยายขนาดสั้น (novella ในภาษาอังกฤษ)
อื่น ๆ- โรมัน (ภาพยนตร์)- ตัวอักษรโรมัน (ตัวอักษรละติน) มาตรฐานตัวหนังสือในภาษาอังกฤษ และภาษาเกือบทั้งหมดในตะวันตกและยุโรปตอนกลาง รวมทั้งพื้นที่ที่ครอบครองโดยชาวยุโรป- สถาปัตยกรรมโรมัน- กองทัพโรมัน- ปฏิทินโรมัน- กฎหมายโรมัน ระบบกฎหมายที่มีผลบังคับใช้ในสาธารณรัฐโรมันและจักรวรรดิโรมัน เป็นที่รู้จักกันในนาม กฎหมายสิบสองโต๊ะ- ปรัมปราวิทยาโรมัน- จมูกโรมัน- เลขโรมัน ระบบตัวเลขที่ใช้ตัวอักษรโรมันบางตัวแทนจำนวน- พื้นผิวโรมัน พื้นผิวในสามมิติแบบหนึ่ง- ROMANS (โรแมนซ์) กลุ่มนักร้องหญิงญี่ปุ่น สังกัดค่ายเฮลโล! โปรเจกต์ - เดอะโรมันส์ (The Romans) เนื้อเรื่องชุดหนึ่งในซีรีส์โทรทัศน์ชุด ข้ามเวลากู้โลก (Doctor Who)- เบอร์นาร์ด โรมันส์ นักสำรวจ นักเดินเรือ นักทำแผนที่ นักธรรมชาติวิทยา ทหาร โปรโมเตอร์ และนักเขียนในคริสต์ศตวรรษที่ 18
หมวดหมู่:โรมัน
โมดูลัสของแรงเฉือน

ในวัสดุศาสตร์ โมดูลัสของแรงเฉือน (shear modulus), G หรือบางครั้ง S หมายถึง โมดูลัสของความคงรูป (modulus of rigidity)  นิยามจากอัตราส่วนระหว่างความเค้นเชิงเฉือน (shear stress) ต่อความเครียดเชิงเฉือน (shear strain):
เมื่อ F/A คือความเค้นเชิงเฉือน และ Δx/h คือความเครียดเชิงเฉือน
โมดูลัสเชิงเฉือนมักวัดในหน่วย ksi (กิโลปอนด์ตารางนิ้ว) หรือ GPa (จิกะปาสกาล)

**ค่าตัวอย่าง**
ต่อไปนี้เป็นค่าโมดูลัสของแรงเฉือนสำหรับวัสดุที่อุณหภูมิห้อง

**คำอธิบาย**
โมดูลัสของแรงเฉือนเป็นหนึ่งในปริมาณสำหรับวัดความแข็งแรงของวัสดุ ปริมาณทั้งหมดเกิดขึ้นในกฎของฮุคแบบทั่วไป มอดุลัสของยัง บรรยายการตอบสนองของวัสดุต่อความเครียดเชิงเส้น (เช่นการดึงปลายสายวัสดุ) โมดูลัสของแรงเฉือนบรรยายการตอบสนองของวัสดุต่อความดันสม่ำเสมอและโมดูลัสของแรงเฉือน (shear modulus) บรรยายการตอบสนองของวัสดุที่มีต่อความเครียดเชิงเฉือน วัสดุแบบแอนไอโซทรอปิก เช่น ไม้ และ กระดาษ จะให้การตอบสนองต่างกันเมื่ออัดหรือดึงในการทดสอบทิศต่าง ๆ กัน
ในของแข็ง มี คลื่นเสียง อยู่สองประเภท คือ pressure waves และ shear waves อัตราเร็วเสียง ของ shear waves ควบคุมโดยโมดูลัสเชิงเฉือน

**ดูเพิ่ม**
 อัตราส่วนของปัวซอง- มอดุลัสของยัง (โมดูลัสของความยืดหยุ่น)

**แหล่งข้อมูลอื่น**
  ศูนย์การศึกษาฟิสิกส์ มหาวิทยาลัยมหิดล date=2006-10-28  รวบรวมแหล่งความรู้เกี่ยวกับฟิสิกส์ และคณิตศาสตร์ รวมทั้งเว็บบอร์ดสำหรับแลกเปลี่ยนความคิดเห็น โจทย์ เกี่ยวกับฟิสิกส์ รวมทั้งข้อมูลเกี่ยวกับฟิสิกส์โอลิมปิก และฟิสิกส์ สอวน.-  มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์การศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนนา กรมหลวงนราธิวาสราชนครินทร์ (สอวน.) รวบรวมโจทย์ฝึกฝนลับสมอง และสนทนาวิชาการ เกี่ยวกับวิทยาศาสตร์ รวมทั้งข้อมูลเกี่ยวกับโครงการโอลิมปิกวิชาการของ สอวน.
หมวดหมู่:วัสดุศาสตร์
หมวดหมู่:กลศาสตร์
หลินฮุ่ย

ไฟล์:Panda_CMZ_1.jpg|thumb|250px|หลินฮุ่ย กำลังหยอกล้อกับช่วงช่วง ภายในอาคารจัดแสดง ที่สวนสัตว์เชียงใหม่
ผู้เชี่ยวชาญจากประเทศจีน กำลังตรวจสุขภาพลูกแพนด้าเพศเมีย ที่เกิดจากการผสมเทียม ระหว่างช่วงช่วงกับหลินฮุ่ย
อาคารจัดแสดงช่วงช่วง และหลินฮุ่ย ในสวนสัตว์เชียงใหม่
หลินฮุ่ย (ภาษาจีน: 林惠, Lin Hui) เป็นชื่อของแพนด้ายักษ์เพศเมีย ที่สาธารณรัฐประชาชนจีน ให้ประเทศไทยยืมจัดแสดงที่สวนสัตว์เชียงใหม่ ในฐานะทูตสันถวไมตรีไทย-จีน เป็นเวลา 10 ปี โดยจัดแสดงคู่กับช่วงช่วง แพนด้ายักษ์เพศผู้ ตั้งแต่วันที่ 12 เดือนตุลาคม พ.ศ. 2546 มีชื่อไทยว่า "เทวี" และมีชื่อล้านนาว่า "คำเอื้อย" ปัจจุบันตายแล้วเมื่อวันที่ 19 เมษายน พ.ศ. 2566
หลินฮุ่ย เกิดเมื่อวันที่ 28 กันยายน พ.ศ. 2544 ที่ศูนย์วิจัยและอนุรักษ์แพนด้ายักษ์ เขตอนุรักษ์วู่หลง นครเฉิงตู มณฑลเสฉวน สาธารณรัฐประชาชนจีน เกิดจากแพนด้าตัวผู้ชื่อ Pan Pan (Studbook number:308) และแพนด้าตัวเมียชื่อ Tang Tang (Studbook number:446) ปัจจุบันน้ำหนัก 110 กิโลกรัม
เมื่อวันที่ 27 พฤษภาคม พ.ศ. 2552 หลินฮุ่ยได้ให้กำเนิดลูกแพนด้า น้ำหนักประมาณ 200 กรัม จำนวน 1 ตัว ซึ่งเป็นผลจากการผสมเทียมเมื่อวันที่ 18 กุมภาพันธ์ พ.ศ. 2552 อายุครรภ์ประมาณ 3 เดือน มีชื่อว่า หลินปิง 

**พฤติกรรมการเป็นสัด**
พบว่าหลินฮุ่ย มีอาการเป็นสัดเกิดขึ้น ทีมพี่เลี้ยงเริ่มสังเกตเห็นการบวมของอวัยวะเพศในวันที่ 16 กันยายน พ.ศ. 2556 และมีการบวมอย่างต่อเนื่องจนขยายขนาดชัดเจนว่าเป็นสีชมพู เมื่อวันที่ 18 กันยายน 2556 จากนั้นก็เริ่มมีพฤติกรรมที่แสดงถึงการเป็นสัดคือ เดินวนไปมา กินอาหารลดลง ไม่สนใจแอปเปิ้ล แครอท และอาหารเสริม ทีมงานเริ่มพบพฤติกรรมเปลี่ยนแปลงในวันที่ 23 - 24 กันยายน และเริ่มพบพฤติกรรมการร้องเสียงสูง ซึ่งมักพบในช่วงใกล้วันตกไข่เพิ่มด้วย และเมื่อตรวจดูฮอร์โมนเอสโตรเจนก็พบว่ามีค่าสูงขึ้น มีการเริ่มเอาอวัยวะเพศถูกับกำแพง ต้นไม้และขอนไม้ เพื่อให้แพนด้าช่วงช่วงสนใจ ดังนั้นทางทีมวิจัยคาดการว่าอาจจะตกไข่ในช่วงระหว่างวันที่ 28 - 30 กันยายน 

**อ้างอิง**

**ดูเพิ่ม**
 แพนด้ายักษ์

**แหล่งข้อมูลอื่น**
  โครงการวิจัยและจัดแสดงหมีแพนด้า ในประเทศไทย date=2008-06-01 -  ศูนย์วิจัยและอนุรักษ์แพนด้ายักษ์ เขตอนุรักษ์วู่หลง date=2007-03-11 -  องค์การหมีแพนด้าแห่งประเทศจีน-  ลูกหมีแพนด้ายักษ์ตัวแรกที่เกิดในประเทศไทยที่สวนสัตว์เชียงใหม่ date=2009-06-27 
หมวดหมู่:แพนด้ายักษ์ที่มีชื่อเสียง
หมวดหมู่:สวนสัตว์เชียงใหม่
หมวดหมู่:สัตว์ที่มีชื่อเสียงในประเทศไทย
หมวดหมู่:ทูตสันถวไมตรีจีน–ไทย
ช่วงช่วง

ผู้เชี่ยวชาญจากประเทศจีนกำลังตรวจสุขภาพลูกแพนด้าเพศเมีย ที่เกิดจากการผสมเทียมระหว่างช่วงช่วงกับหลินฮุ่ย
อาคารจัดแสดงช่วงช่วงและหลินฮุ่ย ในสวนสัตว์เชียงใหม่
ช่วงช่วง (อักษรจีนตัวย่อ: 创创, Chuàng Chuàng) เป็นชื่อของแพนด้ายักษ์เพศผู้ ที่สาธารณรัฐประชาชนจีนให้ประเทศไทยยืมจัดแสดงที่สวนสัตว์เชียงใหม่ ในฐานะทูตสันถวไมตรีไทย-จีน โดยจัดแสดงคู่กับหลินฮุ่ย แพนด้ายักษ์เพศเมีย ตั้งแต่เดือนตุลาคม พ.ศ. 2546 มีชื่อไทยว่า "เทวัญ" และมีชื่อล้านนาว่า "คำอ้าย" 
ช่วงช่วงเกิดเมื่อวันที่ 6 สิงหาคม พ.ศ. 2543 ที่ศูนย์วิจัยและอนุรักษ์แพนด้ายักษ์ เขตอนุรักษ์วู่หลง นครเฉิงตู มณฑลเสฉวน สาธารณรัฐประชาชนจีน เกิดจากแพนด้าตัวผู้ชื่อ ชิงชิง และแพนด้าตัวเมียชื่อ ไป่แฉว โดยช่วงช่วงได้เสียชีวิตเมื่อวันที่ 16 กันยายน พ.ศ. 2562 รวมอายุ 19 ปี

**อ้างอิง**
  ศูนย์วิจัยและอนุรักษ์แพนด้ายักษ์ เขตอนุรักษ์วู่หลง date=2007-03-11 

**ดูเพิ่ม**
 แพนด้ายักษ์

**แหล่งข้อมูลอื่น**
  องค์การแพนด้าแห่งประเทศจีน
หมวดหมู่:แพนด้ายักษ์ที่มีชื่อเสียง
หมวดหมู่:สวนสัตว์เชียงใหม่
หมวดหมู่:สัตว์ที่มีชื่อเสียงในประเทศไทย
หมวดหมู่:ทูตสันถวไมตรีจีน–ไทย
ปลาบ้า

ปลาบ้า (Leptobarbus hoevenii) เป็นปลาน้ำจืดชนิดหนึ่งในวงศ์ปลาตะเพียน (Cyprinidae) จัดเป็นปลาที่มีขนาดใหญ่  มีรูปร่างยาว ลำตัวค่อนข้างกลม หัวโต นัยน์ตาค่อนข้างโต ปากกว้างมีหนวดขนาดเล็ก 2 คู่ เกล็ดมีขนาดใหญ่ ลำตัวมีสีน้ำตาลอมเหลือง ส่วนของหลังสีดำปนเทา ท้องสีขาวจาง ครีบหางสีแดงสดหรือชมพู ครีบอื่นสีแดงจาง ๆ มีขนาดความยาวประมาณ 20–30 เซนติเมตร พบใหญ่สุดถึง 80 เซนติเมตร อาหารได้แก่ เมล็ดพืช, แมลง และสัตว์น้ำขนาดเล็ก 
ปลาบ้าอาศัยอยู่ตามแม่น้ำสายใหญ่ ๆ ทั่วประเทศ เช่น แม่น้ำเจ้าพระยา, แม่น้ำท่าจีน, แม่น้ำโขง, แม่น้ำน่าน, แม่น้ำมูล รวมถึงลำธารในป่าดงดิบ มักอยู่รวมเป็นฝูง โดยปลาชนิดนี้จะกินลูกลำโพงหรือลูกกระเบาเข้าไป แล้วสะสมพิษในร่างกาย เมื่อมีผู้นำไปกินจึงมีอาการมึนเมา อันเป็นที่มาของชื่อ จึงไม่เป็นที่นิยมรับประทานมากนัก แต่ที่มาเลเซียนิยมรับประทานมาก จนได้ชื่อว่า "ปลาสุลต่าน" มีฤดูวางไข่ระหว่างเดือนพฤษภาคมถึงเดือนกันยายน ไข่ใช้เวลาฟักเป็นตัวประมาณ 15–18 ชั่วโมง
ปลาบ้ายังมีชื่อเรียกที่ต่างออกไป เช่น "ปลาอ้ายบ้า", "ปลาพวง" ในภาษาอีสานเรียกว่า "ปลาโพง" นอกจากนี้ยังนิยมเลี้ยงเป็นปลาสวยงามด้วย โดยมีชื่อเรียกเฉพาะในแวดวงว่า "ปลาแซมบ้า" 

**อ้างอิง**

**แหล่งข้อมูลอื่น**
  รูปและข้อมูลปลาบ้า date=2006-09-21 
บ้า
บ้า
บ้า
บ้า
บ้า
บ้า
บ้า
บ้า
บ้า
บ้า
หมวดหมู่:สัตว์น้ำประจำจังหวัดของไทย
มอริส ลาเมิร์ก

thumb
มอริส ลาเมิร์ก (Maurice LaMarche) เกิดเมื่อวันที่ 30 มีนาคม 2501 ที่เมืองโทรอนโต รัฐออนแทรีโอ ประเทศแคนาดา เป็นนักพากย์ชาวแคนาดา เรื่องที่พากย์ได้แก่- รหัสลับเด็กข้างบ้าน เป็น พ่อ- Futurama เป็น Kif Kroker- Full Throttle เป็น Nestor- ห้องทดลองของเด็กซ์เตอร์ เป็น แรทแมน (จากการ์ตูนย่อย "ผู้พิทักษ์โลก)- เส้าหลิน สุดยอดพลังแห่งเพลงมวย เป็น อาจารย์ฟ่ง (ฤดูกาลที่ 2-3)- Shuriken School เป็น Mr. No และ Naginata- Inspector Gadget เป็น Chief Quimby- Catscratch เป็น The Kraken และ Hovis the butler

**แหล่งข้อมูลอื่น**
 0005606
หมวดหมู่:นักพากย์
เจสัน มาร์สเดน

เจสัน มาร์สเดน
เจสัน มาร์สเดน (ชื่อเต็ม : เจสัน คริสโตเฟอร์ มาร์สเดน : Jason Christopher Marsden) เกิดเมื่อวันที่ 3 มกราคม 2518 เป็นนักพากย์ชาวอเมริกัน เรื่องที่พากย์ได้แก่- จัสติสลีก เป็น สแนปเปอร์ คารร์- เส้าหลิน สุดยอดพลังแห่งเพลงมวย เป็น เชสยัง- สแตติก ช็อค เป็น Richie Foley/Gear- The Weekenders เป็น Tino Tonitini- The Legend Of Tarzan เป็น Mungo- The Gummi Bears เป็น Cavin
จเจสัน มาร์สเดน
จเจสัน มาร์สเดน
หมวดหมู่:ผู้กำกับภาพยนตร์ชาวอเมริกัน
นาฬิกาทราย

นาฬิกาทราย
นาฬิกาทราย เป็นอุปกรณ์สำหรับจับเวลา มีลักษณะเป็นกระเปาะแก้ว 2 กระเปาะที่มีช่องแคบเชื่อมต่อกัน และมีทรายบรรจุอยู่ภายใน เมื่อคว่ำนาฬิกาทรายลง ทรายจะไหลจากกระเปาะบนลงมาสู่กระเปาะล่าง ซึ่งสามารถจับเวลาจากเวลาที่ทรายไหลลงสู่กระเปาะล่างจนหมด
(นาฬิกาทรายมีลักษณนามเป็น "อัน") ใช้ในสมัยอียิปต์ ปัจจุบันเลิกใช้ไปแล้วบางส่วน
หมวดหมู่:นาฬิกา
หมวดหมู่:เวลา
หมวดหมู่:เทคโนโลยีล้าสมัย
นาฬิกาทราย (แก้ความกำกวม)

นาฬิกาทราย อาจหมายถึง- นาฬิกาทราย อุปกรณ์จับเวลา- นาฬิกาทราย (เส้าหลิน สุดยอดพลังแห่งเพลงมวย) ชื่อตอนของการ์ตูนเรื่อง เส้าหลิน สุดยอดพลังแห่งเพลงมวย
รางวัลศิลปาธร

รางวัลศิลปาธร เป็นรางวัลที่มอบให้แก่ศิลปินร่วมสมัยสัญชาติไทย ผู้มีผลงานสร้างสรรค์อย่างต่อเนื่อง และอายุตั้งแต่ 30–50 ปี จัดโดยสำนักงานศิลปวัฒนธรรมร่วมสมัย (สศร.) กระทรวงวัฒนธรรม วัตถุประสงค์เพื่อการส่งเสริม สนับสนุน และเชิดชูเกียรติศิลปินร่วมสมัยให้ก้าวไปในเส้นทางอาชีพได้อย่างมั่นคงและมีกำลังใจในการสร้างสรรค์งานอย่างอิสระ แบ่งออกเป็น 5 สาขาคือ สาขาทัศนศิลป์ สาขาวรรณศิลป์ สาขาคีตศิลป์ สาขาภาพยนตร์ และสาขาศิลปะการแสดง เริ่มมอบรางวัลครั้งแรกเมื่อ พ.ศ. 2547

**ผู้ได้รับรางวัล**

**อ้างอิง**

**แหล่งข้อมูลอื่น**
  สำนักงานศิลปะร่วมสมัย กระทรวงวัฒนธรรม
ศิลปาธร
ศิลปาธร
ศิลปาธร
หมวดหมู่:ศิลปะร่วมสมัย
ขอให้เหมือนเดิม

ขอให้เหมือนเดิม เป็นเพลงที่ได้รับความนิยมมากที่สุดของวงดนตรีสุนทราภรณ์ เป็นเพลงจังหวะวอลทซ์ แต่งทำนองโดย เอื้อ สุนทรสนาน แต่งคำร้องโดย พรพิรุณ เมื่อ พ.ศ. 2508 ขับร้องโดย เอื้อ สุนทรสนาน

**เนื้อเพลง**
ก่อนจากกันคืนนั้นสองเรา
แนบซบเนาเคล้าคลอพ้อพลอดภิรมย์
หวานล้ำบำเรอเธอให้ชิดชม
ฉันกอดเล้าโลมชื่นใจ
จูบแก้มนวลช่างยวนเย้าตรึง
จิตคะนึงถึงวันรักซ่านฤทัย
หอมหอมนวลปรางมิสร่างหายไป
ถึงห่างแสนไกลยังติดหัวใจมิเลือน
ยามรักร้างแรมกัน
เพ้อทุกคืนวันติดตรึงใจฝันเตือน
มาเจอกันแล้วไยเฉยเชือน
ฉันมาเยี่ยมเยือนอย่าง เคย
สุดที่รักลืมแล้วหรือไร
โปรดเห็นใจขอให้สมจิตชิดเชย
หวานซึ้งอันใดจงอย่าร้างเลย
ขออย่าเฉยเมยรักเอยขอให้เหมือนเดิม

**เพลงแก้**
ถึงอย่างไรก็ไม่เหมือนเดิม (บุษยา รังสี ขับร้อง)
*เสียใจฉันเปลี่ยนไปแล้ว (จิตราภรณ์ บุญญขันธ์ ขับร้อง)
*ฉันยังเหมือนเดิม (ชัชฎาภรณ์ รักษนาเวศ ขับร้อง)
*เซ็งเสียแล้ว (ศิริพร วงศ์สวัสดิ์ ขับร้อง)

**อ้างอิง**
  บ้านคนรักสุนทราภรณ์
หมวดหมู่:เพลงสุนทราภรณ์
ตำนานป่วนก๊วนนางฟ้า

ตำนานป่วน ก๊วนนางฟ้า (Angel Delivery) เป็นการ์ตูนไทยเรื่องยาวเรื่องแรกที่ ภานุวัฒน์ วัฒนนุกูล ผู้วาด เอ็กซีคิวชั่นแนล วาดเอาไว้ เคยถูกตีพิมพ์ในนิตยสารรายปักษ์ CX แต่นิตยสารปิดตัวกระทันหันในปี 2547 และการ์ตูนเรื่องนี้ก็ถูกทิ้งค้างเอาไว้ยังไม่จบ

**เนื้อเรื่อง**
นาวิก หนุ่มน้อยที่ถูกพี่สาวทั้งสามรุมทารุณกรรมในวัยเด็ก ทำให้เขาเป็นโรคเกลียดกลัวผู้หญิงจนขึ้นสมอง ชีวิตเขาทำท่าจะสงบสุขเมื่อพี่สาวทั้งสามออกเดินทางไปต่างประเทศ แต่ชะตาฟ้ากลั่นแกล้งให้วันหนึ่งมีเอเย่นต์นำจดหมายของพี่สาวมาส่งให้ที่บ้านพร้อมผงเกษียรสมุทรสำเร็จรูปที่เมื่อใส่ลงในน้ำแล้วกวนก็จะมีนางอัปสรปรากฏกายออกมาทำให้สิ่งที่ต้องการสมหวัง นาวิกเผลอหยิบซองผงใส่ลงไปในเครื่องซักผ้าโดยไม่ตั้งใจ และแล้วนางอัปสรสาวสวยชื่อว่า น้ำ ก็ปรากฏตัวออกมาทำให้ความรักสมหวัง ชีวิตอันสงบสุขของนาวิกจึงจบลง

**ตัวละคร**
 นาวิก 
 ตัวเอกของเรื่อง เป็นคนเนื้อหอม หน้าตาดี ต่อยตีเก่ง แต่เขาเกลียดผู้หญิงเพราะเคยถูกพี่สาวทารุณกรรม ปัจจุบันอยู่ด้วยกันกับน้ำ
 น้ำ
 นางอัปสรสวรรค์ที่โผล่ออกมาจากเครื่องซักผ้าเพราะนาวิกเผลอเอาผงเกษียรสมุทรใส่ลงไป หน้าตาน่ารักแต่เป็นจอมทำลายล้าง (เจ้าตัวไม่ได้ตั้งใจ) ใช้พลังทีไรเป็นเรื่องทุกที
 วายุภักษ์ 
 เพื่อนสนิทของน้ำตอนอยู่บนสวรรค์ รักน้ำเกินกว่าเพื่อน ลงมาเพื่อตามตัวน้ำกลับสวรรค์ ไม่ถูกกับนาวิกเพราะคิดว่านาวิกจะมาแย่งน้ำไป
 เอเย่นต์ 
 เอเย่นต์ที่ถูกพี่สาวนาวิกข่มขู่ให้นำผงเกษียรสมุทรสีแดงที่ทำสมหวังในความรักให้มาส่งให้นาวิก สามารถสะกดจิตคนโดยการแกว่งเหรียญได้
 เกสร 
 เพื่อนร่วมชั้นของนาวิกที่แอบชอบนาวิกอยู่ เป็นผู้หญิงคนแรกที่ทำให้นาวิกเริ่มหวั่นไหวได้
 อัญญา
 สาวน้อยที่ถูกพี่สาวส่งมาให้ต่อสู้กับนาวิก
 พี่สาว
 พี่สาวของนาวิกที่นาวิกกลัวถึงขั้นได้ยินชื่อก็กระอัก มี 3 คน ยังไม่ปรากฏตัว โดย 1 ใน 3 พี่สาวนั้นส่งผงเกษียรสมุทรสำเร็จรูปสีแดงที่ทำให้สมหวังในความรักมาให้ เพราะเข้าใจผิดว่าจะทำให้สมหวังในการต่อสู้

**อ้างอิง**
หมวดหมู่:การ์ตูนไทย
หมวดหมู่:ผลงานของ ภานุวัฒน์ วัฒนนุกูล
มิสเตอร์ซิสเตอร์

มิสเตอร์ซิสเตอร์ (Mr.Sister) คือศิลปินกลุ่มสุดท้ายในสังกัดโดโจ ซิตี้ สมาชิกประกอบด้วย 2 สาว พรเพ็ชร วิริยะวงศ์ไพศาล (พิ้งค์) และ อังคณา สุระเรืองชัย (ปุ๋ย)

**ประวัติ**
พรเพ็ชร วิริยะวงศ์ไพศาล (พิ้งค์) และ อังคณา สุระเรืองชัย (ปุ๋ย) สองสาวสุดชิค น้องเล็กของค่าย โดโจ ซิตี้ ที่อัลบั้มของพวกเธอออกมา ในช่วงที่เกิดการวิพากษ์วิจารณ์อย่างหนาหูว่า โดโจ ซิตี้ ได้ปิดตัวเองลงแล้ว ประกอบกับการปิดตัวของนิตยสารแคตช์ (Katch) และมังงะแคตช์ (Manga Katch) ซึ่งเป็นนิตยสารในเครือเบเกอรี่มิวสิค
ด้วยความพบายามอีกครั้งของ สมเกียรติ อริยะชัยพาณิชย์ ทำให้เมือง โดโจ ซิตี้ ถุกเปิดประตูอีกครั้ง และส่งสองสาว มากับแนวเพลง แนวเพลงสไตล์ลูกกวาดที่ซ่อนความซุกซน และเน้นความสดใสและความช่างคิด อย่างสมวัย สองสาวจึงโด่งดัง จากมาจากเพลง 'อาม่าดุ' เพลง 'วาเลนไทน์' และเพลง 'จริง' ที่สองสาวนำเทรนด์การเต้นสไตล์ 'Popping' มาออกเสต็บให้ดูเหมือนทั้งคู่เป็นหุ่นยนต์ และสองสาวยังได้ไปถ่ายทำ MV นี้ กลางสยามสแควร์ จนผู้คน    แถวนั้นก็ฮือฮาเลยทีเดียวเชียว ส่วนซิงเกิลที่ 4 เพลง 'เพื่อนผู้หญิง' ก็ปลุกกระแส ทอม-ดี้ จนถูกพูดถึงเป็นวงกว้าง
ผลงานแรกของพวกเธอมิสเตอร์ซิสเตอร์ วางแผงเมื่อ 21 กุมภาพันธ์ พ.ศ. 2545 ด้วยแนวเพลงสไตล์โดโจ       ที่เน้นความสดใส ภายใต้การควบคุมอย่างละเอียดของโปรดิวเซอร์อย่าง สมเกียรติ อริยะชัยพาณิชย์ มีเพลงที่เป็นที่รู้จักอย่าง อาม่าดุ วาเลนไทน์ จริง อยากรู้ และ เพื่อนผู้หญิง
ปัจจุบัน ปุ๋ย เธียยะเกศ เป็นนักแสดงสาวสังกัดช่อง 3 ส่วน พิ้งค์ พรเพ็ชร เป็นแอร์โฮสเตสสายการบินสิงค์โปร์แอร์ไลน์ ส่วน ปุ๋ย เธียยะเกศ เข้าเป็นนักแสดงสาวสังกัดช่อง 3 
ทั้งคู่ได้มีการเปลี่ยนชื่อ และนามสกุล โดยพิ้ง ใช้ชื่อ "พรเพ็ชร ธรรมะรัตน์ธนดี" ส่วนปุ๋ยได้เปลี่ยนชื่อมาแล้วถึงสองครั้ง จากชื่อเก่า "อังคณา สุระเรืองชัย" ได้เปลี่ยนเป็น "เธียยะเกศ ไอยะสุรางฆ์"

**ผลงาน**

**Mr.Sister (พ.ศ. 2545)**
# อาม่าดุ (Amadoo) aka Agadou dou dou
# จริง
# อยากรู้
# เพื่อนผู้หญิง
# จินตนาการ
# Valentine
# Family ! Family !
# เพื่อนผู้หญิง (Is It Mix ? Version)
# จินตนาการ (Acoustic Vesion)
# Valentine (Remix Version)

** เพลงพิเศษ (พ.ศ. 2546) === 
#เปิดโลกการเรียนรู้ (เพลงประกอบโฆษณา บรีส เอ็กเซล)

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีแดนซ์สัญชาติไทย
หมวดหมู่:วงกลุ่มสองสัญชาติไทย
หมวดหมู่:ศิลปินสังกัดโดโจ ซิตี้
หมวดหมู่:กลุ่มดนตรีไทยในยุค 2000
เดอะ ฟิน

เดอะ ฟิน (The Fin) เป็นศิลปินกลุ่มจากสังกัดบาแรมยู ในเครือจีเอ็มเอ็ม แกรมมี่ มีเพลงที่ได้รับความนิยมขนาดนั้นคือ "เกี่ยวกับเรา"

**ผลงาน**

**The Fin (พ.ศ. 2542)**
# เธอ
# อย่าห่วงเลย
# เกี่ยวกับเรา
# Dream
# อย่าปล่อยให้ใจ
# Wind
# ไม่ใช่แค่ฟ้า
# Wind II
# คงนาน
# Hmm
# Na Na Na 

**Fin : Digital Age ( Hip-Pro )  June 2546**
# Intr4o To The Age
# Road Ahead
# ปากกับใจ
# Phoenix
# Barcode In The Sky
# 3D
# ไกลหรือใกล้
# Around The World
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
ซูเปอร์ซับ

Supersub is...
"Super-sub" in sports means the best substitute who can make an impact. Supersub has been labeled as Indie rock,Indie pop, alternative. The band has released 3 full-length studio albums. The second album "Zero" was nominated for Best Album,Best Duo or Group at the 2009 Season Award and nominated for Best Indie Artist at 2009 Seed Awards. 
In 2012 the single "Awaken" was peaked at No.1 of  The Fat 100 of 2012 on Fat Radio (The most popular Indie radio chart of Thailand)

**สมาชิก**
สกล สุวรรณาพิสิทธิ์ (กล) ร้องนำ
*สุวาทิน วัฒนวิทูกูร (บ๋อม) กลอง
*นริศรินทร์ จันทร์พรายศรี (ฝ้าย) เบส
*สิทธิชน จุลโคตร (อั้ม) คีย์บอร์ด
*พิษธินันท์ แก้วสีม่วง (เบียร์) กีต้าร์

**อดีตสมาชิก**
 ศิริพงค์ หาญสมบูรณ์ (โอม) เบส
*ชาคริต อารีวงศ์ (ก๊อฟ) เบส- กัลย์ วงศ์วิทวัส (กัน) กีต้าร์- สิทธิชน จุลโคตร (อั้ม) คีย์บอร์ด

**ผลงาน**

**Start (26/06/2549)**
# ทาง 
# ลอง 
# อาการเดิม 
# รอยยิ้ม 
# คำถาม 
# ฤดูเดียว 
# ค้น 
# ใจเธอคิดอะไร 
# หมดไป 
# บรรเลง ครื้นเครง รื่นรมย์

**Zero (24/08/2551)**
# Alzheimer
# Clock
# ขม (Dojo Love Song)
# ครั้งสุดท้าย
# การโคจรของดวงดาว (Baby Star)
# Re-Make Love
# ระบำ
# เลิศเลอ
# แผลเก่า
# กาลนิรันดร์
# Hidden Track

**Theraphy (10/07/2556)**
# ตื่น (Awaken)
# สองคน
# ที่ที่ไม่มีเรา
# อุณหภูมิ
# คำนั้น
# Moment
# ความรักสั้น ความเหงายาวนาน
# ดารา
# สัญญา
# Time Machine
# Awaken (Sleep Walking Version)
# กรุงเทพ
# Lost (2011)

**ผลงานพิเศษ**

**Sanamluang Connects Part 2 (พ.ศ. 2550)**
# ไหน (Cover จาก ลีโอ พุฒ)

**Sanamluang Music (พ.ศ. 2561-2562)**
# ...ก่อน (Inspiration จาก ...ก่อน ปฐมพร ปฐมพร)
# ฤดูที่ร้อน (Inspiration จาก ฤดูร้อน PARADOX)
# ไม่ปรากฏเธอ
# Hurry Go Round (Inspiration จาก Hurry Go Round Hide)

**อื่นๆ**
 อัลบั้ม Start (พ.ศ. 2549) ได้ อิทธิพงศ์ กฤดากร ณ อยุธยา เป็น Producer 
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
พาร์เธนอน

พาร์เธนอน (langx|grc|Παρθενών|Parthenṓn pron; Parthenónas pron) เป็นวิหารโบราณ บนอัครปุระเอเธนส์ ประเทศกรีซ สร้างเพื่ออุทิศแด่เทพีอะธีนา ซึ่งชาวเอเธนส์นับถือเป็นองค์อุปถัมภ์ของพวกเขา การก่อสร้างเริ่มต้นใน 447 ปีก่อนคริสต์ศักราช เมื่อสันนิบาตดีเลียนเรืองอำนาจ ตัววิหารสร้างเสร็จใน 432 ปีก่อนคริสต์ศักราช ถึงแม้ว่าการตกแต่งตัววิหารจะดำเนินต่อไปจนถึง 428 ปีก่อนคริสต์ศักราชก็ตาม พาร์เธนอนเป็นอาคารสำคัญที่สุดแห่งหนึ่งของกรีซสมัยคลาสสิกที่ยังคงหลงเหลือมาจนถึงปัจจุบัน นับว่าเป็นจุดสูงสุด (Zenith) ของเสาแบบดอริก
คำว่า พาร์เธนอน นั้นน่าจะมาจากประติมากรรมที่เคยตั้งอยู่ภายในวิหาร คือ Athena Parthenos ซึ่งมีความหมายว่า เมธีอันบริสุทธิ์ของธรรมชาติ

**การก่อสร้าง**
วิหารพาร์เธนอนสร้างตามการริเริ่มของเพริเคิล ผู้นำกรุงเอเธนส์ในสมัยนั้น และสร้างโดยมีประติมากรฟีเดียสเป็นผู้ควบคุมงาน การก่อสร้างเริ่มขึ้นเมื่อ 447 ปีก่อนคริสต์ศักราช ถึงแม้ว่าการก่อสร้างจะเสร็จสมบูรณ์เมื่อ 438 ปีก่อนคริสต์ศักราชแล้วก็ตาม แต่ก็ยังมีการตกแต่งเพิ่มเติมอีก 5 ปี บัญชีส่วนหนึ่งของการก่อสร้างครั้งนี้หลงเหลืออยู่ และแสดงให้เห็นว่างานที่มีค่าใช้จ่ายสูงสุด คือ การขนย้ายหินจากเขาเพนเทลิกัส ซึ่งอยู่ห่างจากกรุงเอเธนส์ไปกว่า 16 กิโลเมตร
วิหารพาร์เธนอนมีขนาดกว้าง 30.9 เมตร ยาว 69.5 เมตร (101.4 × 228.0 ฟุต) เสาภายนอกแต่ละต้นมีเส้นผ่านศูนย์กลาง 1.9 เมตร (6.2 ฟุต) และสูง 10.4 เมตร (34.1 ฟุต) เสาที่หัวมุมของวิหารจะมีขนาดใหญ่กว่าเสาอื่น ๆ เล็กน้อย หลังคาปูด้วยหินอ่อนซ้อนกัน
เมื่อนำขนาดของวิหารนี้มาคำนวณเป็นอัตราส่วน จะพบว่าหลาย ๆ แห่งเป็นอัตราส่วนทองคำ เสาด้านหน้าจะมี 8 ต้น และด้านข้างจะมี 17 ต้น

**การเปลี่ยนแปลง**
พาร์เธนอนยังคงเป็นวิหารมากว่าพันปีนับจากเสร็จสิ้นการก่อสร้าง ซึ่งถือว่ามีอายุเก่าแก่มาก หลังจากนั้นพาร์เธนอนจึงกลายเป็นโบสถ์คริสต์ 
ในปี ค.ศ. 1456 เอเธนส์ตกเป็นของจักรวรรดิออตโตมัน พาร์เธนอนจึงถูกเปลี่ยนเป็นมัสยิด
ในระหว่างนี้ มีการครอบครองอาณาจักรกันมากมาย วิหารพาร์เธนอนแห่งนี้จึงเปลี่ยนเป็นสถานที่ทางศาสนาและวัฒนธรรมต่างๆ ของอาณาจักรที่เป็นใหญ่ในขณะนั้น และมีการบูรณะรักษาสถานที่แห่งนี้อยู่หลายครั้ง
ภายหลังจากนั้นในปี ค.ศ. 2004 มีการบูรณะวิหารพาร์เธนอนครั้งใหญ่เนื่องจากประเทศกรีซได้รับเลือกให้จัดการแข่งขันโอลิมปิกซึ่งแน่นอนว่าจะมีพิธีเปิดที่วิหารพาร์เธนอน

**เหตุผลที่ได้รับคัดเลือกเป็นมรดกโลก**
อาโครโปลิสแห่งเอเธนส์ได้รับการขึ้นทะเบียนเป็นแหล่งมรดกโลกเมื่อปี พ.ศ. 2530 โดยมีเหตุผลตามข้อกำหนดและหลักเกณฑ์ในการพิจารณาคือ- (i) - เป็นตัวแทนซึ่งแสดงผลงานชิ้นเอกที่จัดทำขึ้นด้วยการสร้างสรรค์อันฉลาด - (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวนและภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว - (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ - (v) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**อ้างอิง**
หมวดหมู่:แหล่งมรดกโลกในประเทศกรีซ‎
หมวดหมู่:สถาปัตยกรรมกรีกโบราณ
หมวดหมู่:สิ่งก่อสร้างในศตวรรษที่ 5 ก่อนคริสตกาล
หมวดหมู่:เทวสถานกรีก
หมวดหมู่:สิ่งก่อสร้างในเอเธนส์
รายชื่อผู้บัญชาการทหารสูงสุดของไทย

ผู้บัญชาการทหารสูงสุด จอมพลสมเกียรติ บุตรดี เป็นผู้บังคับบัญชาและผู้ควบคุมอำนาจกองทัพไทยและผู้ให้นโยบายแจ้งข้อมูลต่อกองทัพในประเทศไทยเกี่ยวกับความมั่นคงทั้งภายนอกและในประเทศไทย 
กองบัญชาการกองทัพไทย ซึ่งมีหน้าที่เตรียมกำลังรบและป้องกันราชอาณาจักร ผู้ดำรงตำแหน่งนี้จะได้รับพระราชทานยศทหารในสามเหล่าทัพ: พลเอก พลเรือเอก พลอากาศเอก และรับเงินเดือนอัตรา น.9 เทียบเท่าชั้นยศจอมพลในอดีต
ในทางกฎหมายถือว่าผู้บัญชาการทหารสูงสุดเป็นผู้บังคับบัญชาของผู้บัญชาการทหารบก-เรือ-อากาศ และเป็นตำแหน่งสูงสุดของนายทหารไทย แต่ในทางปฏิบัติ ผู้บัญชาการทหารสูงสุดมีอำนาจคุมกำลังและงบประมาณไม่มากเท่ากับผู้บัญชาการเหล่าทัพ นายทหารส่วนใหญ่ต้องการดำรงตำแหน่งผู้บัญชาการเหล่าทัพ มากกว่าตำแหน่งผู้บัญชาการทหารสูงสุด

**รายนาม**

**ดูเพิ่ม**
รัฐมนตรีว่าการกระทรวงกลาโหมของไทย
*รายพระนามและชื่อผู้บัญชาการทหารบกไทย
*รายชื่อผู้บัญชาการทหารเรือไทย
*รายชื่อผู้บัญชาการทหารอากาศไทย
*รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย- รายนามสมุหราชองครักษ์ของไทย

**อ้างอิง**

**แหล่งข้อมูลอื่น**
  ข่าวงานอำลาและส่งมอบตำแหน่ง
ผู้บัญชาการ
หมวดหมู่:กองบัญชาการกองทัพไทย
สูงสุด
หมวดหมู่:ผู้บัญชาการทหารสูงสุดไทย
บัวโนสไอเรส

บัวโนสไอเรส (Buenos Aires, Es Buenos Aires.ogg) มีชื่ออย่างเป็นทางการว่า นครปกครองตนเองบัวโนสไอเรส (Ciudad Autónoma de Buenos Aires) เป็นเมืองหลวง เมืองใหญ่ที่สุด และเมืองท่าของประเทศอาร์เจนตินา ริมชายฝั่งทางใต้ของรีโอเดลาปลาตา (Río de la Plata) บนชายฝั่งตะวันออกเฉียงใต้ของทวีปอเมริกาใต้ ตรงข้ามกับเมืองโกโลเนียเดลซากราเมนโต ประเทศอุรุกวัย 
เนื่องจากได้รับวัฒนธรรมยุโรปมาอย่างเข้มข้น บางครั้งบัวโนสไอเรสจึงถูกเรียกว่า "ปารีสใต้" หรือ "ปารีสแห่งอเมริกาใต้" เมืองนี้เป็นเมืองสมัยใหม่ที่สุดแห่งหนึ่งในลาตินอเมริกา โดยมีชื่อเสียงด้านสถาปัตยกรรม ชีวิตกลางคืน และกิจกรรมทางวัฒนธรรม
หลังจากความขัดแย้งภายในในคริสต์ศตวรรษที่ 19 บัวโนสไอเรสได้ถูกยกฐานะให้มีลักษณะเป็นเขตสหพันธ์และแยกออกจากรัฐบัวโนสไอเรส; อาณาเขตของเมืองขยายครอบคลุมบริเวณเมืองเก่าเบลกราโน (Belgrano) และโฟลเรส (Flores) ซึ่งปัจจุบันทั้งสองเป็นย่านรอบ ๆ ของเมือง
บางครั้งชาวอาร์เจนตินาเรียกเมืองนี้ว่ากาปีตัลเฟเดรัล (Capital Federal) เพื่อแยกความแตกต่างระหว่างชื่อเมืองนี้กับรัฐบัวโนสไอเรสที่มีชื่อเดียวกัน ในรัฐธรรมนูญฉบับปี พ.ศ. 2537 เมืองนี้ถูกประกาศเป็น นครปกครองตนเอง ดังนั้น ชื่อทางการของเมืองนี้คือ "นครปกครองตนเองบัวโนสไอเรส" (Ciudad Autónoma de Buenos Aires)

**อ้างอิง**
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศอาร์เจนตินา
หมวดหมู่:บัวโนสไอเรส
ซันติอาโก

ไฟล์:Stgo Abril.jpg|thumb|300px|เทือกเขาแอนดีสที่ถูกปกคลุมด้วยหิมะ เหนือย่านกลางกรุงซันติอาโก
ซันติอาโก (Santiago, pron) หรือที่รู้จักกันในชื่อ ซานเตียโกเดชิเล (Santiago de Chile, pron) เป็นเมืองหลวงและเมืองที่ใหญ่ที่สุดของประเทศชิลี ตั้งอยู่ที่ระดับความสูง 520 เมตร (1,700 ฟุต) ในหุบเขาตอนกลางของประเทศ และเป็นส่วนหนึ่งของแคว้นมหานครซันติอาโก แม้ว่าซันติอาโกจะเป็นเมืองหลวง แต่รัฐสภาแห่งชาติชิลีรวมถึงหน่วยงานราชการทางนิติบัญญัติตั้งอยู่ที่เมืองบัลปาราอิโซ
เกือบสามศตวรรษที่การเจริญเติบโตทางเศรษฐกิจอย่างต่อเนื่องได้เปลี่ยนให้ซันติอาโกเป็นเขตนครหลวงที่สมัยใหม่ที่สุดแห่งหนึ่งในลาตินอเมริกา พร้อม ๆ กับการพัฒนาเขตชานเมืองอย่างกว้างขวาง ศูนย์การค้าหลายสิบแห่ง และสถาปัตยกรรมที่น่าประทับใจ รวมทั้งมีระบบโครงสร้างพื้นฐานที่ดีที่สุดแห่งหนึ่งของลาตินอเมริกาเป็นที่เชิดหน้าชูตา เช่น ซันติอาโกเมโทร (Santiago Metro) และระบบใหม่ "โกสตาเนรานอร์เต (Costanera Norte)" เป็นระบบขนส่งของย่านกลางกรุง เชื่อมระหว่างด้านตะวันออกสุดไปด้านตะวันตกสุดของเขตเมืองภายในเวลา 15 นาที 
นอกจากนี้ ซันติอาโกยังเป็นที่ตั้งสำนักงานใหญ่ของบริษัทสำคัญหลายแห่งและเป็นศูนย์กลางทางการเงินที่สำคัญของภูมิภาคอีกด้วย

**เมืองพี่น้อง-เมืองแฝด**
 20px เม็กซิโกซิตี เม็กซิโก- 20px กัวยากิล เอกวาดอร์- 20px บัวโนสไอเรส อาร์เจนตินา- 20px ไมแอมี สหรัฐ- 20px มาดริด สเปน- 20px เซาเปาลู บราซิล- 20px ซานโฮเซ คอสตาริกา- 20px ปักกิ่ง จีน- 20px โบโกตา โคลอมเบีย- 20px อังการา ตุรกี

**อ้างอิง**

**แหล่งข้อมูลอื่น**
  เทศบาลนครซันติอาโก
หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศชิลี
หมวดหมู่:ซันติอาโก
ลาปาซ

ลาปาซ (La Paz; สันติภาพ) หรือชื่ออย่างเป็นทางการว่า นูเอสตราเซญโญราเดลาปัซ (Nuestra Señora de La Paz) เป็นเมืองหลวงการบริหารของประเทศโบลิเวีย และเป็นเมืองหลวงของแคว้นลาปาซด้วย ในปี พ.ศ. 2544 กรุงลาปาซมีจำนวนประชากรหนึ่งล้านคน
ลาปาซตั้งอยุ่ในหุบเขาแม่น้ำชูกียาปู เบื้องล่างของที่ราบสูงที่ระดับความสูง 3,600 เมตร (11,811 ฟุต) ส่วนบนที่ราบสูงนั้นเป็นเมืองเอลอัลโตซึ่งเป็นที่ตั้งของท่าอากาศยานนานาชาติ ระบบการขนส่งที่เชื่อมระหว่างสองเมืองได้รับการพัฒนาเมื่อไม่กี่ปีมานี้ ลาปาซมีพิกัดภูมิศาสตร์ตั้งอยู่ที่ 16°30' ใต้ และ 68°8' ตะวันตก (-16.5, -68.1333)
ลาปาซมีชื่อเสียงเรื่องตลาดที่ไม่เหมือนใคร สภาพภูมิประเทศที่แปลกมาก รวมทั้งวัฒนธรรมประเพณี และเป็นเมืองหลวงที่ได้รับการขนานนามอยู่บ่อยครั้งว่าเป็น "ทิเบตแห่งอเมริกา"

**ภูมิอากาศ**
ภูมิอากาศแบบเทือกเขาสูง (Highland climate H) แตกต่างออกไปแต่ละพื้นที่ บริเวณที่ราบสูงและเทือกเขาแอนดีสอากาศหนาวเย็น หุบเขาตอนกลางและตอนล่างอากาศปานกลาง ไม่ร้อนไม่หนาวนัก อุณหภูมิและปริมาณน้ำฝนจะเปลี่ยนแปลงไปตามความสูงของพื้นที่และ ที่ตั้ง ทุก ๆ ความสูง 180 เมตร อุณหภูมิจะลดลง 1 องสาเซลเซียส หรือ ทุก ๆ 1,000 เมตร อุณหภูมิจะลดลง 6.4 องศาเซลเซียส มีความแตกต่างใหญ่ระหว่างวันและอุณหภูมิกลางคืน

**อ้างอิง**

**แหล่งข้อมูลอื่น**
  เทศบาลลาปาซ date=2011-02-21 -  Weather in La Paz date=2010-05-26 -  Bolivia Weekly date=2010-02-27 
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศโบลิเวีย
อาซุนซิออน

อาซุนซิออน (Asunción) เป็นเมืองหลวงและเมืองที่ใหญ่ที่สุดของประเทศปารากวัย  ตั้งอยู่บนฝั่งซ้ายของแม่น้ำปารากวัย โดยแม่น้ำปารากวัยและอ่าวอาซุนซิออนทางตะวันตกเฉียงเหนือแยกเมืองออกจากประเทศอาร์เจนตินาทางตอนใต้  ส่วนที่เหลือของเมืองล้อมรอบด้วยจังหวัดเซนตรัล
มีประชากร 525,252 คน (พ.ศ. 2559) โดยเขตนครหลวงของเมืองนี้มีชื่อว่า กรันอาซุนซิออน ซึ่งรวมเมืองซานโลเรนโซ เมืองเฟร์นันโดเดลาโมรา เมืองลัมบาเร เมืองลูเก เมืองมาเรียโนโรเกอาลอนโซ เมืองเญมบี และเมืองบียาเอลีซา
อาซุนซิออนเป็นที่ตั้งรัฐบาล เมืองท่าหลัก เมืองอุตสาหกรรมหลัก และศูนย์กลางทางวัฒนธรรมของประเทศ สินค้าออกหลักของอุตสาหกรรมผลิตการ ได้แก่ รองเท้า สิ่งทอ และยาสูบ

**อ้างอิง**
หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศปารากวัย
มอนเตวิเดโอ

มอนเตวิเดโอ (Montevideo; pron) เป็นเมืองหลวง เมืองใหญ่ที่สุด และเมืองท่าหลักของประเทศอุรุกวัย เนื่องจากมีขนาดใหญ่มากกว่าเมืองอื่นในประเทศถึงสองเท่า มอนเตวิเดโอจึงถูกจัดเป็นเอกนคร
มอนเตวิเดโอมีประชากร 1,319,108 คนและเขตเมือง 1,947,604 คน (ข้อมูลปี ค.ศ. 2011) ถือเป็นเมืองหลวงที่อยู่ใต้สุดของอเมริกาและเป็นเมืองที่อยู่ใต้สุดเป็นอันดับที่ 3 ของโลก ตั้งอยู่ทางชายฝั่งทิศใต้ของประเทศ บนชายฝั่งปากแม่น้ำพลาตา ลงสู่มหาสมุทรแอตแลนติก เมืองตกอยู่ภายใต้การปกครองของอังกฤษในเวลาสั้น ๆ ในปี ค.ศ. 1807 และมีส่วนเกี่ยวข้องกับยุทธนาวีในสงครามโลกครั้งที่ 2 ในยุทธนาวีแม่น้ำพลาตา
เมืองนี้ยังเป็นที่ลงนามอนุสัญญามอนเตวิเดโอในปี ค.ศ. 1933 ซึ่งมีประเทศในอเมริกา 19 ประเทศร่วม และเป็นเมืองเจ้าภาพจัดการแข่งขันฟุตบอลโลกครั้งแรกในปี ค.ศ. 1930 

**อ้างอิง**
หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศอุรุกวัย
หมวดหมู่:มอนเตวิเดโอ
รายชื่อเมธีวิจัยอาวุโส สกว.

รายชื่อเมธีวิจัยอาวุโส โดยสำนักงานกองทุนสนับสนุนการวิจัย (สกว.)

**อ้างอิง**
 หนังสือเมธีวิจัยอาวุโส ๒๕๔๗-๒๕๔๘, สำนักงานสนับสนุนกองทุนวิจัย

**ดูเพิ่ม**
 รางวัล นักวิทยาศาสตร์ดีเด่นของไทย- รางวัล นักวิจัยดีเด่นแห่งชาติ- รางวัลนักเทคโนโลยีดีเด่น- รางวัลนักวิจัยรุ่นกลางดีเด่น สกว.-สกอ.- รางวัลนักวิทยาศาสตร์รุ่นใหม่- รางวัลนักเทคโนโลยีรุ่นใหม่- รางวัลนักวิจัยรุ่นใหม่ดีเด่น สกว.-สกอ.

เมธีวิจัยอาวุโส
เมธีวิจัยอาวุโส
หมวดหมู่:ภาษาในประเทศสิงคโปร์

หมวดหมู่:ประเทศสิงคโปร์
สิงคโปร์
สิงคโปร์
หมวดหมู่:วัฒนธรรมสิงคโปร์
หมวดหมู่:สังคมสิงคโปร์
ริชาร์ด แมดด็อกซ์

Dr.Richard Leach Maddox (ค.ศ.1861 - 1902)
ริชาร์ด แมดด็อกซ์ (Dr. Richard Leach Maddox) เป็นนักฟิสิกส์ ชาวอังกฤษ เกิดเมื่อ 4 สิงหาคม ค.ศ. 1816 เสียชีวิตเมื่อ 11 พฤษภาคม 1902. Maddox ทำงานเกี่ยวกับ Photo-Micrography และยังเป็นช่างภาพอีกด้วย Maddox ยังเขียนบทความเกี่ยวกับการถ่ายรูปไว้มากมาย
ในปี 1871 Maddox ได้เขียนบทความสำคัญเกี่ยวกับวิทยาศาสตร์การถ่ายภาพลงในหนังสือ British Journal of Photography โดยเสนอให้ใช้วัสดุตัวใหม่ คือ Gelatin มาพัฒนา Plate เก่ารูปแบบแห้ง.
Dr.Richard Leach Maddox เป็นผู้ที่คิดค้นกระบวนการ Dry Plate ขึ้นมา  และได้พัฒนาการนำ Gelatin มาใช้แทน Collodion ไม่ใช้เพราะการทำ Wet Plate ยากหรือว่าไม่ดี แต่เป็นเพราะเขาไม่สามารถทนกลิ่นของ สารอีเธอร์ ที่ใช้ละลาย Collodion ได้  ทำให้ Dr.Richard Maddox สุขภาพแย่

**กระบวนการ Gelatin Dry Plate**
# นำ Gelatin มาแช่นน้ำจนเปียกชุ่ม เพื่อใหมันอ่อนตัวและรอจนกระทั่ง Gelatin ละลายหมดในน้ำ
# เติมสารแคดเมียมโบรไมด์ ลงในน้ำยา Gelatin
# ตามด้วยน้ำยาเงินในเตรท (Silver Nitrate)
# แล้วนำน้ำยานี้ไปฉาบลงบนแผ่นกระจกแล้วผึ่งให้แห้งในห้องมืด
ในปี 1878 Charles Bennet ได้ปรับปรุงการทำ Dry Plate โดยเอา Plate ที่ฉาบแล้วมาล้างในขณะที่ Gelatin ยังแห้งไม่ สนิททั้งนี้เพื่อชะล้างเอาเกลือเงินที่อยู่ใน Emulsionออกให้หมด เพราะถ้าทิ้งไว้จะตกผลึกแข็งตัวอยู่ที่ผิวของ Plate ทำให้ Plate มีตำหนิ 
Charles Bennet ได้ปรับปรุงเกี่ยวกับความไวแสงให้ Plate มีความไวแสงมากขึ้น โดยนำ Emulsion ไปทำให้สุกโดยใช้ความร้อนหลังจากล้าง Emulsion แล้ว ทำให้สามารถใช้ Plate แห้งถ่ายภาพด้วยความเร็วถึง 1/25 วินาทีและได้ เนกาติฟ ออกมาเป็นผลดี จากการค้นพบนี้วงการ
ถ่ายภาพทึ่งเป็นอย่างยิ่ง
ในช่วงนี้เองมีผู้ประกอบการพยายามลงทุนพัฒนา Dry Plate และมีร้านประเภท Photo finishing เกิดมากมายเพื่อบริการแก่ช่างภาพ โดยเฉพาะช่างภาพสมัครเล่น

ในปี 1901 Dr.Richard Leach Maddox ยังได้รับเหรียญรางวัล Royal Photographic Society’s จากผลงานที่เขาทำ
ไปสู่พื้นฐานของอุตสาหกรรม Dry Plate แต่ Maddox ไม่ได้จดสิทธิบัตรของกระบวนการนี้ไว้ แต่ความคิดของ Maddox มีการนำไปพัฒนา
ต่อไปอีกและทำขายอย่างแพร่หลายในท้องตลาด

**ข้อดีของ Dry Plate**
 ช่างภาพไม่ต้องทำ Plate เอง- ช่างภาพไม่ต้องทรมานร่างกาย อยู่ในห้องมือตลอดเวลา- ไม่ต้องรีบล้างหลังจากถ่ายเสร็จแล้วหรืออาจะจะส่งไปให้คนอื่นล้างก็ได้- มีมาตรฐานและคุณภาพดีขึ้น- มีกล้องประเภทใหม่ๆออกมามากขึ้น
ปลาพลวง (สกุล)

ปลาพลวง เป็นสกุลของปลาน้ำจืดขนาดกลางที่ค่อนข้างไปทางใหญ่สกุลหนึ่ง ใช้ชื่อสกุลว่า Neolissochilus (/นี-โอ-ลิส-โซ-คิล-อัส) ในวงศ์ปลาตะเพียน (Cyprinidae) 
สกุลนี้ถูกแยกออกจากสกุลปลาเวียน (Tor spp.) ในปี ค.ศ. 1985 โดยวอลเตอร์ เรนโบธ นักมีนวิทยาชาวอเมริกัน โดยมีลักษณะที่สำคัญทางอนุกรมวิธานคือ ลำตัวยาวแบนข้าง จะงอยปากสั้นและทู่ ปากมีขนาดปานกลางยืดหดได้ ริมปากบนค่อนข้างหนา ริมฝีปากล่างบาง ส่วนกลางปากล่างเชื่อมติดกับเอ็นคาง ด้านข้างมีร่องคั่นระหว่างริมปากบนขากรรไกร เกล็ดมีขนาดใหญ่ ตามแนวเส้นข้างลำตัวมีเกล็ด 24–29 แถว รอดคอดหางมีเกล็ด 12 แถว มีหนวด 2 คู่ มีตุ่มแบบเม็ดสิวทั้งสองข้างของจะงอยปาก ในตัวผู้ ก้านครีบเดี่ยวก้านสุดท้ายของครีบหลังมีขอบเรียบ มีก้านครีบแขนง 9 ก้าน

**ชนิด**
Neolissochilus acutirostris Arunachalam, Sivakumar & Murugan, 2017- Neolissochilus baoshanensis (Chen & Yang, 1999)- Neolissochilus benasi (Pellegrin & Chevey, 1936)- Neolissochilus blythii (Day, 1870)- Neolissochilus compressus (Day, 1870)- Neolissochilus dukai (Day, 1878)- Neolissochilus hendersoni (Herre, 1940)- Neolissochilus heterostomus (Chen & Yang, 1999)- Neolissochilus hexagonolepis (McClelland, 1839) - Neolissochilus hexastichus (McClelland, 1839)- Neolissochilus longipinnis (Weber & de Beaufort, 1916)- Neolissochilus micropthalmus Arunachalam, Sivakumar & Murugan, 2017 - Neolissochilus minimus Arunachalam, Sivakumar & Murugan, 2017- Neolissochilus namlenensis (Nguyen & Doan, 1969)- Neolissochilus nigrovittatus (Boulenger, 1893)- Neolissochilus paucisquamatus (Smith, 1945)- Neolissochilus soro (Valenciennes, 1842)- Neolissochilus soroides (Duncker, 1904)- Neolissochilus spinulosus (McClelland, 1845)- Neolissochilus stevensonii (Day, 1870)- Neolissochilus stracheyi (Day, 1871)- Neolissochilus subterraneus Vidthayanon & Kottelat, 2003- Neolissochilus sumatranus (Weber & de Beaufort, 1916)- Neolissochilus tamiraparaniensis Arunachalam, Sivakumar & Murugan, 2017- Neolissochilus thienemanni (Ahl, 1933)- Neolissochilus tweediei (Herre & Myers, 1937)- Neolissochilus vittatus (Smith, 1945)- Neolissochilus wynaadensis (Day, 1873)

**อ้างอิง**
หมวดหมู่:วงศ์ปลาตะเพียน
หมวดหมู่:สกุลปลาพลวง
ปลาเวียน

ปลาเวียน เป็นปลาน้ำจืดชนิดหนึ่งจำพวกมาห์เซียร์ มีชื่อวิทยาศาสตร์ว่า Tor tambroides อยู่ในวงศ์ปลาตะเพียน (Cyprinidae) เป็นปลาในวงศ์ปลาตะเพียนขนาดใหญ่ชนิดหนึ่ง รูปร่างลักษณะคล้ายปลาพลวงหิน (Neolissochilus stracheyi) ซึ่งอยู่ในตระกูลเดียวกัน เว้นแต่ริมฝีปากบนมีแผ่นหนังยื่นออกมาทำให้ดูคล้ายจะงอยปากงุ้มลง และรูปร่างลำตัวที่เพรียวกว่า ขนาดเฉลี่ยโดยทั่วไปประมาณ 60 เซนติเมตร ขนาดใหญ่สุดที่พบ 1 เมตร
ส่วนหัว
อาศัยตามแหล่งน้ำสะอาดตามต้นน้ำลำธาร มีพฤติกรรมในอพยพย้ายถิ่นลงมาทางปากแม่น้ำในฤดูฝน ตามรายงานพบว่า ปลาที่อาศัยในแม่น้ำแม่กลอง เมื่อถึงฤดูฝนจะว่ายตามกระแสน้ำลงไปจนถึงปากนี้ ซึ่งชาวบ้านเรียกว่า "ปลาเหล แม่น้ำ" นานประมาณ 4–8 สัปดาห์ จากนั้นจะหวนกลับไปยังต้นน้ำ แสวงหาสถานที่อันเหมาะสมเพื่อผสมพันธุ์ จะวางไข่ในช่วงเดือนมิถุนายนและกรกฎาคม
ปลาเวียนเคยเป็นปลาที่ขึ้นชื่อของจังหวัดเพชรบุรี และถือเป็นปลาประจำจังหวัด เพราะมีเนื้อนุ่มละเอียด มีไขมันสะสมในเนื้อมาก แต่ปัจจุบันพบได้น้อยจนแทบกล่าวได้ว่าหมดไปแล้ว เนื่องจากสภาพแวดล้อมถูกทำลาย 
ปัจจุบันศูนย์วิจัยและพัฒนาประมงน้ำจืดเพชรบุรี กรมประมง สามารถเพาะขยายพันธุ์ได้แล้วด้วยการรวบรวมพ่อแม่ปลาจากธรรมชาติ โดยมีวิธีการขยายพันธุ์ 2 วิธี คือ การเพาะพันธุ์แบบกึ่งธรรมชาติด้วยการเลี้ยงในระบบที่เลียนแบบธรรมชาติ ความสมบูรณ์ของพ่อแม่ปลาจะอยู่ในช่วงเดือนพฤศจิกายน–กุมภาพันธ์ ปลาแม่ที่พร้อมจะวางไข่จะมีการสลัดไข่ จึงนำมารีดผสมกับน้ำเชื้อของปลาตัวผู้ ไข่จะฟักเป็นตัวในเวลาประมาณ 72–96 ชั่วโมง และการเพาะพันธุ์ด้วยวิธีการฉีดฮอร์โมน

**อ้างอิง**

**แหล่งข้อมูลอื่น**
 Sawika Kunlapapuk and Sitthi Kulabtong. 2011.  Breeding, Nursing and Biology of Thai Mahseer (Tor tamboides) in Malaysia: An Overview. Journal of Agricultural Science and Technology A1: 1214-1216.-  รูปและข้อมูลปลาเวียน
เวียน
เวียน
เวียน
เวียน
เวียน
เวียน
เวียน
หมวดหมู่:สัตว์น้ำประจำจังหวัดของไทย
ชาลส์ วีตสโตน

ชาลส์ วีตสโตน
เซอร์ชาลส์ วีตสโตน (Charles Wheatstone) เกิดเมื่อวันที่ 6 กุมภาพันธ์ ค.ศ. 1802 ที่เทศมณฑลกลอสเตอร์เชอร์ (Gloucestershire) ในประเทศอังกฤษ และเสียชีวิตในวันที่ 19 ตุลาคม ค.ศ. 1875
Wheatstone คือนักฟิสิกส์ชาวอังกฤษผู้ซึ่งคิดค้นเครื่องวัดแรงต้านทานไฟฟ้า ซึ่งเป็นอุปกรณ์ที่สามารถใช้วัดแรงต้านทานไฟฟ้าได้อย่างถูกต้องแม่นยำ และใช้กันอย่างแพร่หลายในหองทดลองทางวิทยาศาสตร์ นอกจากนี้เขายังมีสิ่งประดิษฐ์อื่น ๆ อีกได้แก่ หีบเพลงชักขนาดเล็กและกล้อง 3 มิติ
ใน ค.ศ. 1834 เขาได้รับการแต่งตั้งให้เป็นศาสตร์จารย์ผู้เชี่ยวชาญด้านปรัชญาที่สถาบัน King’s College ในเมืองลอนดอน และในปีเดียวกันนั้นเขาได้ใช้กระจกซึ่งสามารถหมุนได้ในการทดลองเพื่อใช้วัดหาอัตราความเร็วของกระแสไฟฟ้าตัวนำของกระแสไฟต่าง ๆ และในภายหลังกระจกชนิดนี้ได้นำมาใช้ในการหาค่าความเร็วของแสง โดย 3 ปีต่อมา ผลงานชิ้นถูกนำไปจดสิทธิบัตรโดย Sir William Fothergill Cooke แห่งอังกฤษ ในปี ค.ศ. 1843 จากคำแนะนำของนักวิทยาศาสตร์ชาวอังกฤษ Samuel Christie ได้สร้างเรื่องวัดแรงต้านทานกระแสไฟฟ้า หรือที่เรียกว่าสะพานไฟ และเป็นที่นิยมใช้กันอย่างแพร่หลายมากในตอนนั้น ต่อมาภายหลังในปี ค.ศ. 1868 เขาได้เลื่อนบรรดาศักดิ์ให้เป็นอัศวินแห่งอังกฤษ
ใน ค.ศ. 1838 เขาได้อธิบายทฤษฎีเกี่ยวกับการมองภาพ 3 มิติ กระจกในการทำกล้อง 3 มิติ ต้องสามารถมองเห็นภาพที่อยู่ในมุมกลับกัน ข้อดีอุปกรณ์ตัวนี้คือ มันสามารถที่จะใช้กับรูปภาพขนาดใหญ่ได้ ซึ่งนำมาใช้กันอย่างแพร่หลายจนถึงปัจจุบัน เช่น การฉายกล้องเอกซเรย์ และการถ่ายภาพทางอากาศมันกลายเป็นสิ่งที่น่าดีใจว่า หลักการของภาพ 3 มิติ ได้นำมาใช้ทางด้านกระบวนการถ่ายภาพด้วย และผู้ที่มีส่วนร่วมกับการประดิษฐ์กล้องนี้คือ วีตสโตนผู้ซึ่งในเดือนมิถุนายน ค.ศ. 1838 ได้ให้คำจำกัดความไว้กับ Royal Scottish Society of Arts เกี่ยวกับการมองเห็นโดยใช้อุปกรณ์ตัวนี้ว่า “ฉันคิดว่ามันควรใช้ชื่อว่า Stereoscope” ซึ่งเอาไว้ใช้แสดงลักษณะรูปร่างของของแข็ง กล้อง 3 มิติ และเครื่องวัดความต้านทานไฟฟ้า ตอนนี้ได้ถูกเก็บรักษาไว้ในพิพิธภัณฑ์วิทยาศาสตร์ในกรุงลอนดอน กล้อง 3 มิตินี้ถูกตั้งไว้ในพิธภัณฑ์วิทยาศาสตร์ก่อนที่ Sir David Brewster สามารถค้นพบกล้องส่องทางไกลและกล้องถ่ายภาพ 3 มิติตัวแรกถูกผลิตออกมา 11 ปี
1875
หมวดหมู่:นักฟิสิกส์ชาวอังกฤษ
หมวดหมู่:เซอร์
อีเรช

อีเรช (อังกฤษ: Eresh) เป็นตัวละครจากเกมเก็นโซซุยโคเด็น ปรากฏตัวออกมาในภาค V

**ข้อมูลส่วนตัว**
ชื่อ: อีเรช 
ดวงดาวประจำตัว: เท็นฟุ (Tenfu) 
บ้านเกิด: ไม่ปรากฏ 
อายุ: ไม่ปรากฏ 
เผ่าพันธุ์: มนุษย์ (?) 
รูนที่ถือครอง: รูนประตูด้านนอก (Pale Gate Rune), รูนแห่งการคืนชีพ (Resurrection Rune) 
ครอบครัว: ไม่ปรากฏ 
สถานะ: จอมเวทย์ 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามกลางเมืองในฟาเลนา 

**ประวัติ**
บุคคลผู้มีประวัติเป็นปริศนา ไม่มีใครทราบประวัติที่แท้จริงเกี่ยวกับเธอมากนัก แต่คาดว่าอีเรชได้รู้จักกับจีนเป็นเวลานานและเรียกจีนว่าเป็นสหาย (comrade) เราสามารถพบเธอได้ที่หลุมใหญ่ทางเหนือของเมืองเรนวอลล์ (Rainwall) หลังจากที่พบกันนั้นอีเรชจะพาเจ้าชายและจีนลงไปยังเมืองที่อยู่ลึกลงไปในซากปรักหักพัง ภายในส่วนที่ลึกที่สุดเราจะพบกับผู้ปกป้องซากปรักหักพังนั้น เชสเฟสก้า (Shepcesska) หลังจากที่เราสามารถเอาชนะเชสเฟสก้าได้ อีเรชจึงจะเข้าเป็นพวกกับเรา

**วิธีการนำเป็นพวก**
 ซุยโคเด็นภาค V: หลังจากได้จีนเป็นพวกแล้ว ให้พาจีนไปยังหลุมใหญ่ทางเหนือ
หมวดหมู่:เก็นโซซุยโคเด็น
เอวเซบิโอ เอสปินัล

เอวเซบิโอ เอสปินัล (Eusebio Espinal) เป็นนักมวยสากลชาวโดมินิกัน เกิดเมื่อวันที่ 14 พฤศจิกายน พ.ศ. 2506 สถิติการชก 16 ครั้ง ชนะ 13 (น็อก 11) เสมอ 2 แพ้ 1

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวต WBA, 21 พ.ย. 2527 แพ้น็อกเขาทราย แกแล็คซี่ ยก 5 ที่เวทีราชดำเนิน 

**อ้างอิง**
 http://www.boxrec.com/boxer_display.php?boxer_id=002302fix-attempted=yes 
หมวดหมู่:นักมวยสากลชาวโดมินิกัน
ชุดตัวอักษรยูการิต

อักษรยูการิต
ชุดตัวอักษรยูการิต ตั้งชื่อตามนครรัฐยูการิตซึ่งใช้อักษรนี้ คาดว่าน่าจะประดิษฐ์ขึ้นเมื่อราว 857 ปี ก่อนพุทธศักราช นครรัฐนี้ปรากฏขึ้นเมื่อ 857 ปี ก่อนพุทธศักราช ถูกทำลายลงเมื่อราว 637–627 ปี ก่อนพุทธศักราช การค้นพบนครรัฐนี้ เริ่มเมื่อ พ.ศ. 2471 โดยชาวนาซึ่งพบหลุมฝังศพโบราณใกล้ ราส ชามราห์ ทางเหนือของซีเรีย กลุ่มนักโบราณคดีชาวฝรั่งเศสนำโดย Clavde F.A. Schaeffer เริ่มขุดค้นเมื่อ พ.ศ. 2472

**ลักษณะ**
อักษรยูการิตเป็นอักษรรูปลิ่ม มีรูปลักษณ์คล้ายคลึงกับอักษรรูปลิ่มอื่น ๆ ระบบเสียงมีพื้นฐานมาจากชุดตัวอักษรเคนันและชุดตัวอักษรฟินิเชีย เขียนจากซ้ายไปขวา

**ใช้เขียน**
 ภาษายูการิต ซึ่งใกล้เคียงกับภาษาฟินิเชีย ใช้พูดในนครรัฐยูการิต ทางเหนือของซีเรีย

**อ้างอิง**
  อักษรยูการิต -omniglot

**แหล่งข้อมูลอื่น**
 http://www.mazzaroth.com/ChapterThree/UgariticWriting.htm date=2020-07-13 - http://www.unicode.org/charts/PDF/U10380.pdf- https://listhost.uchicago.edu/pipermail/ane/2004-November/015436.html (Brian Colless - version 1)- https://listhost.uchicago.edu/pipermail/ane/2004-November/015476.html (Brian Colless - version 2)
ยูการิต
ภาษาแอราเมอิกใหม่

ภาษาแอราเมอิกใหม่ หรือ ภาษาแอราเมอิกสมัยใหม่ เป็นวิธภาษาของภาษาแอราเมอิกที่พัฒนาขึ้นในสมัยกลางตอนปลายถึงสมัยใหม่ตอนต้น และยังคงปรากฏเป็นภาษาถิ่น (ภาษาพูด) ในชุมชนที่พูดภาษาแอราเมอิกสมัยใหม่ในปัจจุบันp=53 การจำแนกภาษาแอราเมอิกใหม่เป็นหัวข้อที่นักวิชาการในด้านแอราเมอิกศึกษา (Aramaic studies) สนใจเป็นพิเศษp=11–23 โดยเสนอการจำแนกออกเป็นกลายแบบ เช่น สอง (ตะวันตกและตะวันออก), สาม (ตะวันตก, กลาง และตะวันออก) หรือสี่ (ตะวันตก, กลาง, ตะวันออกเฉียงเหนือ และตะวันออกเฉียงใต้) กลุ่มหลักp=23–44
ในด้านภาษาศาสตร์สังคม ภาษาแอราเมอิกใหม่ได้รับการจำแนกตามเกณฑ์ภาษาศาสตร์ชาติพันธุ์และภาษาศาสตร์ศาสนาหลายแห่ง ครอบคลุมหลายเชื้อชาติและศาสนา และครอบคลุมกลุ่มที่นับถือศาสนาคริสต์, ยูดาห์, มันดาอี และอิสลามp=

**อ้างอิง**

**ข้อมูล**
 url=https://books.google.com/books?id=pZ53zpMQNLEC- url=https://www.aramsociety.org/periodical/published-papers- url=https://books.google.com/books?id=3n0OAAAAYAAJ- url=https://www.academia.edu/23883016- url=https://www.academia.edu/22094684

**แหล่งข้อมูลอื่น**
  Helen Younansardaroud: Bibliographie zu neuaramäischen Dialekten-  Aramaic Dictionary – search the online dictionary using English or Aramaic words, including many other options.-  Sureth – French/English Dictionary
แอราเมอิกใหม่
โครงการพัฒนาแห่งสหประชาชาติ

สำนักงานโครงการพัฒนาแห่งสหประชาชาติ (United Nations Development Programme: UNDP) มีสำนักงานใหญ่ที่นครนิวยอร์ก สหรัฐ เป็นองค์การพหุภาคีเพื่อช่วยเหลือด้านการพัฒนา และเป็นหน่วยงานสำคัญในการประสานงานความช่วยเหลือในด้านการพัฒนาของสหประชาชาติ โดยเริ่มจากการขยายการให้ความช่วยเหลือด้านวิชาการ แก่ประเทศกำลังพัฒนา ด้วยหลักการดำเนินการแบบสากลและเป็นกลางในทางการเมือง ตามเป้าหมายการพัฒนาที่สำคัญ ๆ มีสมาชิก 177 ประเทศ  เพื่อร่วมมือในการวางแผน และดำเนินโครงการในด้านการเกษตร อุตสาหกรรม การศึกษา และสิ่งแวดล้อม

**อ้างอิง**

**แหล่งข้อมูลอื่น**
Mitcham, Chad J.,  Jackson, Sir Robert Gillman (1911-1991), Australian Dictionary of Biography, National Centre of Biography, Australian National University, published online 2016, accessed online 5 September 2017.
หมวดหมู่:สหประชาชาติ
หมวดหมู่:องค์การระหว่างประเทศ
หมวดหมู่:ทบวงการชำนัญพิเศษแห่งสหประชาชาติ
หมวดหมู่:องค์การที่ก่อตั้งในปี พ.ศ. 2508
หมวดหมู่:นครนิวยอร์ก
พันธ์ทิพย์ แก้วสุริยะ

พันธ์ทิพย์ แก้วสุริยะ  อดีตนักมวยชาวไทย มีสถิติการชกทั้งหมด 12 ครั้ง ชนะ 5 (น็อค 2) เสมอ 1 แพ้ 6  

**ประวัติ**
พันธ์ทิพย์ แก้วสุริยะ เป็นนักมวยสากลอาชีพชาวไทย เป็นคู่ท้าชิงแชมป์โลกในรุ่นฟลายเวทของ ชาติชาย เชี่ยวน้อย แชมป์โลกคนที่ 2 ของไทย ซึ่งถือว่าเป็นศึกสายเลือดครั้งแรกในประวัติศาสตร์วงการมวยสากลของไทย
พันธ์ทิพย์เป็นนักมวยถนัดซ้าย และยังเป็นนักศึกษาอยู่ขณะชกมวยอาชีพไปด้วย จึงได้ฉายาว่า "เสือหมัดซ้าย" หรือ "ขวัญใจนักเรียน" มีผู้จัดการคือ จวน สุริยกุล เคยเป็นแชมป์ฟลายเวทของเวทีลุมพินี และกลายเป็นนักมวยที่มีชื่อเสียงขึ้นมา จึงถูกจับประกบให้ชกกับชาติชาย โดย "พญาอินทรี" เทียมบุญ อินทรบุตร โปรโมเตอร์ชื่อดังในเวลานั้น โดยที่พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จมาทอดพระเนตรการชกครั้งนี้ด้วยพระองค์เอง ซึ่งผลปรากฏว่าพันธ์ทิพย์เป็นฝ่ายแพ้น็อกชาติชายไปเพียงยกที่ 3 เท่านั้นเอง และหลังการชกชาติชายถึงกับร้องไห้ออกมาด้วยความเสียใจ เนื่องจากทั้งคู่ถือเป็นเพื่อนสนิทกัน
เมื่อแพ้แก่ ชาติชาย เชี่ยวน้อย พันธ์ทิพย์ก็ยังชกมวยต่อไปอีก 3 ครั้ง แต่แพ้ทั้งหมด จึงแขนนวมและเดินทางไปต่อศึกษาด้านคอมพิวเตอร์ที่สหรัฐอเมริกา จบกลับมาทำงานให้แก่องค์การโทรศัพท์แห่งประเทศไทย จนกระทั่งเกษียณ ปัจจุบัน พันธ์ทิพย์ได้เปิดกิจการส่วนตัวเป็นร้านขายเสื้อผ้ากีฬา

**เกียรติประวัติ**
แชมป์ฟลายเวทเวทีลุมพินี- เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นฟลายเวทเมื่อ 29 พ.ย. 2507 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
** ชิงแชมป์โลกรุ่นฟลายเวท WBC เมื่อ 26 ก.ค. 2510 แพ้น็อค ชาติชาย เชี่ยวน้อย ยก 3 ที่ อินดอร์สเตเดียม หัวหมาก

**อ้างอิง**

**แหล่งข้อมูลอื่น**
  สถิติการชก boxrec.com 
หมวดหมู่ :นักมวยสากลชาวไทยรุ่นฟลายเวท 
หมวดหมู่:บุคคลจากอำเภอท่าบ่อ
ต้องตา เกียรติวายุภักษ์

ต้องตา เกียรติวายุภักษ์  มีชื่อจริงว่า สุพัฒน์ พลชารี เป็นชาวจังหวัดอุดรธานี มีสถิติการชก 12 ครั้ง ชนะ 6 (น็อค 3) แพ้ 6
ต้องตา เกียรติวายุภักษ์ เป็นอดีตนักมวยที่ทางกลุ่มผู้สนับสนุน คือ สนอง รักวานิช และเทียมบุญ อินทรบุตร ต้องการจะปั้นให้เหมือนกับแสนศักดิ์ เมืองสุรินทร์ ซึ่งเป็นนักมวยชื่อดังขณะนั้น โดยชกในพิกัดเดียวกัน เป็นนักมวยถนัดซ้ายเหมือนกัน ซ้ำยังไว้ทรงผมและหนวดทรงเดียวกันอีก แต่ไม่ประสบความสำเร็จในการชิงแชมป์โลกเหมือนแสนศักดิ์ 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นไลท์เวลเตอร์เวท เมื่อ 28 เม.ย. 2521 แพ้น็อค อันโตนิโอ เซร์บันเตส (โคลัมเบีย) ยก 6 ที่ จ. อุดรธานี
** ชิงแชมป์ OPBF รุ่นเวลเตอร์เวทเมื่อ 31 ตุลาคม 2524 แพ้น็อค ฮวาง ชุงแจ (เกาหลีใต้) ยก 2 ที่ เกาหลีใต้

**อ้างอิง**
  สถิติการชก boxrec.com 
หมวดหมู่:นักมวยสากลชาวไทยรุ่นซูเปอร์ไลท์เวท 
หมวดหมู่:บุคคลจากจังหวัดอุดรธานี‎‎
ใหม่ ธนบุรีฟาร์ม

ใหม่ ธนบุรีฟาร์ม มีชื่อจริงว่า ปรีชา ชำนาญแทน เกิดเมื่อปี พ.ศ. 2498 ที่จังหวัดนครศรีธรรมราช

**มวยไทย**
ใหม่เริ่มหัดชกมวยไทยครั้งแรกกับอาจนอายุ 13 ปีจึงออกตระเวนชกมวยในชื่อ ศรงาม ศิษย์ศรสิงห์ เข้ามาชกมวยในกรุงเทพฯเมื่อ พ.ศ. 2512 แต่เนื่องจากเป็นมวยรุ่นเล็ก ที่แฟนมวยยุคนั้นไม่ให้ความนิยม ใหม่จึงไม่ได้ขึ้นชกบ่อยนักจนรู้สึกเบื่อ จึงเลิกชก ไปทำงานที่โรงงานน้ำตาลไทยรุ่งเรือง

**มวยสากลสมัครเล่น**
ระหว่างทำงานที่โรงงานน้ำตาล ใหม่ขึ้นชกมวยสากลสมัครเล่นในกีฬาแห่งชาติที่ จังหวัดนครปฐม ได้เหรียญทองในรุ่นไลท์ฟลายเวท ทำงานที่โรงงานน้ำตาลได้ 5 ปีก็ลาออก ไปช่วยพี่ ๆ ดูแลงานเกี่ยวกับพลาสติกที่ฝั่งธนบุรี

**มวยสากลอาชีพ**
เมื่อมาทำงานอยู่ฝั่งธนบุรีนี่เอง ใหม่อาสาเป็นคู่ลงนวมให้นักมวยในค่ายธนบุรีฟาร์ม จนตึ๋ง ตลาดพลู หัวหน้าค่ายเห็นแววจึงชวนใหม่มาชกมวยสากลอาชีพ ซึ่งใหม่แสดงฝีมือได้อย่างยอดเยี่ยม จนได้ครองแชมป์มวยสากลเวทีลุมพินีในรุ่นไลท์ฟลายเวท
ขณะนั้นเป็นช่วงที่สภามวยโลกจัดตั้งตำแหน่งแชมป์โลกรุ่นสตอร์วเวทขึ้นมาใหม่และอนุมัติให้มีการชิงแชมป์ที่ว่าง "บิ๊กอึ่ง" สหสมภพ ศรีสมวงศ์เลือกใหม่ไปชิงแชมป์รุ่นนี้ที่ว่างกับฮิโรกิ อิโอกะ ที่ญี่ปุ่น แต่ใหม่ทำไม่สำเร็จเป็นฝ่ายแพ้คะแนนกลับมา กลับจากญี่ปุ่นใหม่ชกชนะรวดอีก 5 ครั้ง จนมีโอกาสได้ชิงแชมป์มวยสากลเวทีราชดำเนินรุ่นไลท์ฟลายเวท แต่เป็นฝ่ายแพ้น็อค เด่น ชูวัฒนะ ยก 3 จึงแขวนนวมเลิกชกมวยไปตั้งแต่บัดนั้น
หลังจากแขวนนวม ใหม่หันไปเป็นเทรนเนอร์อยู่ระยะหนึ่งแต่ไม่สำเร็จ ปัจจุบันใหม่ช่วยกิจการโต๊ะสนุกเกอร์ของน้องสาวที่ จังหวัดนครปฐม

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกที่ว่างรุ่นสตอร์วเวท WBC เมื่อ 18 ต.ค. 2530 แพ้คะแนน ฮิโรกิ อิโอกะ (ญี่ปุ่น) ที่ โอซากะ , ญี่ปุ่น

**อ้างอิง**
 ชายพจน์. มวยดังไทยแลนด์: ใหม่ ธนบุรีฟาร์ม แชมป์ไลท์ฟลายเวทลุมพินี มีบุญได้แค่ชิงแชมป์โลก. นิตยสารมวยโลก. ฉบับที่ 1190 มิถุนายน 2550 หน้า 20-21-  สถิติการชก boxrec.com 
หมวดหมู่:นักมวยจากจังหวัดนครศรีธรรมราช
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลสมัครเล่นชาวไทย
หมวดหมู่:ผู้ฝึกสอนมวยสากล
โตโต้ ป.พงษ์สว่าง

โตโต้ ป.พงษ์สว่าง อดีตนักมวยไทยและนักมวยสากลอาชีพชาวไทย มีชื่อจริงว่า จำลอง ธรรมวิยศ เกิดเมื่อปี พ.ศ. 2511  ที่จังหวัดมหาสารคาม มีสถิติการชกสากลอาชีพทั้งหมด 13 ครั้ง ชนะ 10 (น็อค 3) แพ้ 3 

**ประวัติ**
โตโต้ เริ่มจากการชกมวยไทยโดยใช้ชื่อว่า "โตโต้ กังวาลไพร" จนมีชื่อเสียงขึ้นมาทางภาคอีสาน และได้เดินทางเข้ามาชกในกรุงเทพมหานครในรายการศึกวันทรงชัย ที่เวทีลุมพินี โดยมี "จ่าตุ๊" ทรงพล พงษ์สว่าง เป็นผู้จัดการ ได้ค่าตัว 8,000 บาท และเริ่มมีชื่อเสียงขึ้นมาจากการเอาชนะน็อก "แรมโบ้" พงษ์ศิริ พ.ร่วมฤดี ยก 2 ไปได้ด้วยศอก   และได้รับฉายาว่า "จอมปาฏิหารย์" เนื่องจากเป็นนักมวยที่มักจะพลิกสถานการณ์ที่ตกเป็นรองกลับมาชนะได้อยู่บ่อย ๆ โดยมีครั้งที่ประทับใจที่สุดคือการเอาชนะน็อก "ไอ้เลือดเหล็ก" ไพโรจน์น้อย ส.สยามชัย ไปได้ในยกสุดท้าย ทั้งที่ตกเป็นรองมาตลอด 4 ยก  
ต่อมาทางทรงพลได้ให้โตโต้หันมาชกมวยสากล หวังสร้างประวัติศาสตร์เป็นนักมวยที่ชก 3 ครั้งเป็นแชมป์โลกแบบเดียวกับแสนศักดิ์ เมืองสุรินทร์  เริ่มแรก โตโต้ขึ้นชกมวยสากลในสังกัดของทรงชัย รัตนสุบรรณ โดยขึ้นชกครั้งแรกเมื่อ 3 ตุลาคม พ.ศ. 2535 ชนะน็อค ราอูล เทอราโด ยก 2 โตโต้ขึ้นชกชนะรวดอีกสองครั้ง ทรงพลก็แยกมาจัดโตโต้ชกเอง โตโต้ชกชนะคะแนน แมนนี่ เมลชอร์ อดีตแชมป์โลกชาวฟิลิปปินส์เมื่อ 9 เมษายน พ.ศ. 2536 ก็ตัดสินใจขึ้นชิงแชมป์โลกรุ่นสตรอเวท WBC กับ ริคาร์โด โลเปซ ซึ่งเป็นการชกมวยสากลครั้งที่ 5 ที่แคปปิตอลซิตี้ ถนนรัชดาภิเษก มีการถ่ายทอดทางช่อง 3 แต่โตโต้สร้างประวัติศาสตร์ไม่สำเร็จ เป็นฝ่ายแพ้ทีเคโอโลเปซ ยก 11 ไปอย่างบอบช้ำ หน้าตาบวมปูดไปหมด แต่ก่อนหน้านั้นก็สามารถชกฟันยางของโลเปซกระเด็นไปได้เหมือนกัน
หลังจากพลาดหวังในการชกชิงแชมป์โลก โตโต้ยังขึ้นชกอุ่นเครื่องหวังชิงแชมป์โลกอีกครั้ง โตโต้ชกชนะรวดอีก 5 ครั้ง ระหว่าง พ.ศ. 2536 – 2538 รวมทั้งชกชนะ อีริค ชาเวซ อดีตแชมป์โลกชาวฟิลิปปินส์ด้วย แต่โตโต้ก็มาพลาดแพ้ทีเคโอ ริค มากราโม ที่ฟิลิปปินส์ เมื่อ 30 กันยายน พ.ศ. 2538 ในการชกเป็นคู่ประกอบรายการ ฟ้าสั่ง ป.พงษ์สว่าง ป้องกันแชมป์กับ รอนนี่ มากราโม และเมื่อขึ้นชกอีกครั้งในปีถัดมา เมื่อ 29 กันยายน พ.ศ. 2539 โตโต้ก็พลาดอีก แพ้น็อค รามิล จิเวโร่ แค่ยกแรก  หลังจากนั้น การชกมวยสากลของโตโต้ก็แย่ลง โดยขึ้นชกอีกเพียงครั้งเดียวเมื่อ 22 มิถุนายน พ.ศ. 2540 ชนะคะแนน เท็ดดี ปูชิโด แล้วไม่ได้ขึ้นชกอีกเลย
หลังจากที่ รัตนพล ส.วรพิน เสียแชมป์โลกให้กับ โซลานี เปเตโล ทรงพลเคยออกมาให้ข่าวว่าจะสนับสนุนโตโต้ให้ขึ้นชิงแชมป์กับเปเตโล แต่ข่าวคราวก็เงียบหายไป จนฟ้าสั่งไปเสียแชมป์โลกที่แอฟริกาใต้ เมื่อ พ.ศ. 2541 ทรงพลเลิกจัดมวยสากลอาชีพ ฟ้าสั่งได้ย้ายไปชกในสังกัดของวิรัตน์ วชิรรัตนวงศ์ ส่วนโตโต้กลับมาชกมวยไทยตามเดิม แม้จะได้รางวัลคู่มวยดุเดือดแห่งปีถึง 2 ปีซ้อน แต่ก็ไม่ประสบความสำเร็จเหมือนก่อน สุดท้ายจึงแขวนนวมไปในที่สุด  
หลังแขวนนวมแล้ว โตโต้ไม่มีเงินเก็บเหลืออยู่เลย จึงหันมาประกอบอาชีพรับจ้าง ทั้งรับจ้างซ่อมรถ และเป็นช่างเฟอร์นิเจอร์ ปัจจุบันเป็นพนักงานของร้านอาหารแห่งหนึ่ง ย่านถนนพระราม 9 ในตำแหน่งผู้ช่วยผู้จัดการร้าน  สภาพปัจจุบันตาข้างขวาของโตโต้บอดสนิท เชื่อว่าเป็นผลมาจากความบอบช้ำที่ชกกับโลเปซ 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตรอเวท WBC เมื่อ 19 ก.ย. 2536 แพ้ทีเคโอ ยก 11 ริการ์โด โลเปซ (เม็กซิโก) ที่ แคปปิตอลซิตี ดิสโกเทค, ถนนรัชดาภิเษก กรุงเทพมหานคร

**อ้างอิง**

**แหล่งข้อมูลอื่น**
 สถิติการชก boxrec.com date=2015-04-04  
หมวดหมู่ :นักมวยสากลชาวไทยรุ่นมินิมัมเวท
หมวดหมู่:นักมวยจากจังหวัดมหาสารคาม
2511
หมวดหมู่:นักมวยไทยชาวไทย